Alla jħares lill-poplu Għanja tat-Telgħat. Min jittama fil-Mulej hu bħall-għolja ta' Sijon, li qatt ma titħarrek, imma fis-sod għal dejjem. Bħalma l-għoljiet iduru madwar Ġerusalemm, hekk il-Mulej madwar il-poplu tiegħu, minn issa u għal dejjem. Ma jitħalliex ix-xettru tal-ħżiena fuq l-art, wirt il-ġusti, biex ma jiġrix li l-ġusti imiddu idejhom għall-ħażen. Agħmel il-ġid, Mulej, lit-tajbin u lil dawk ta' qalbhom safja. Imma 'l dawk li jgħawġu triqthom jitlaqhom il-Mulej ma' dawk li jagħmlu l-ħażen. Sliem għal Iżrael!